Smjernice za simulaciju rada Savjeta bezbjednosti Ujedinjenih nacija

Na vježbama iz Diplomatskog i konzularnog prava, koje će biti održane u srijedu, 8. maja (18h, sala 3), biće održana simulacija rada Savjeta bezbjednosti Ujedinjenih nacija, u sastavu od 8. jula 2015. godine. Sastav SB UN ( iz tog perioda) čine:

* **Stalne članice**: Francuska, Kina, Ruska Federacija, Sjedinjene Američke Države i Ujedinjeno Kraljevstvo;
* **Rotirajuće članice**: Angola, Čad, Čile, Jordan, Litvanija, Malezija, Nigerija, Španija, Venecuela

Članice SB UN će pregovarati o rezoluciji **S/2015/508** o situaciji u Bosni i Hercegovini tokom ratova 1990-ih, tačnije o pitanju ocjene tragedije u Bosni kao genocida. Nacrt rezolucije, za potrebe simulacije, podnijele su: SAD, Velika Britanija, Francuska i Jordan.

Svaka država članica SB UN ima svog predstavnika/-cu. Predstavnici uvode u raspravu, raspravljaju i daju završnu riječ.. Onimogu, proslijeđivanjem “ceduljica” drugim delegatima pregovarati i u toku rasprave. Tokom trajanja pauze, predstavnici odnosno predstavnice će moći da se neformalno dogovaraju sa njihovim kolegama i pokušaju da ih privole na svoju stranu. **Sjednicom SB UN predsjedava predstavnica Španije, za potrebe simulacije.**

Simulacija će se voditi prema sljedećem planu:

* **Uvodna riječ** zvaničnih predstavnika **(do 15 minuta**) – **svaki predstavnik i predstavnica ima pravo na uvodno izlaganje od maksimum jednog minuta.** Ukoliko ne žele, predstavnici ne moraju iskorititi ovo pravo;
* **Rasprava (do 30 minuta)** – svi predstavnici raspravljaju o nacrtu rezolucije, a da bi učestvovali moraju se obavezno javiti za riječ. Pojedinačni govor u toku rasprave ne bi trebalo da traje duže od **dva minuta.**. U toku rasprave nije dozvoljena upotreba replike;
* **Pauza (do 5 minuta)** – u toku pauze predstavnici preuzimaju obavezu neformalnog dogovora sa drugim predstavnicima.
* **Glasanje (do 5 minuta)** – glasa se kvalifikovanom većinom. **Za usvajanje rezolucije neophodno je najmanje devet glasova. Nijedna članica nema pravo veta.**